
R E F E R A T

privind aprobarea suplimentării Agendei manifestărilor culturale din anul 2015

 ale Casei de Cultură a Municipiului Timişoara
Prin HCL 52 din 13.02.2015 a fost aprobată Agenda manifestărilor culturale din anul 2015 ale Casei de Cultură a Municipiului Timişoara, modificată prin HCL 259/ 26.05.2015.
Prin adresa cu nr. SC2015 - 018940/ 15.07.2015,  Casa de Cultură a Municipiului Timişoara solicită suplimentarea Agendei manifestărilor culturale din anul 2015 cu suma de 150 000 lei. Proiectul prin care se doreşte suplimentarea Agendei manifestărilor culturale din anul 2015, ale Casei de Cultură a Municipiului Timişoara, înregistrat la Primaria Timişoara cu nr SC2015 – 018441-09.07.2015 şi la Casa de Cultură a Municipiului cu nr. CCMT 1668/14.07.2015, se intitulează “Festivalul tehnicii timişorene în Anul luminii”, realizat de Universitatea Politehnica Timisoara şi care se va desfaşura între 08.08 – 30.11.2015.
Evenimentul conţine mai multe acţiuni, expoziţia „Anul internaţional al luminii”, 95 de experimente ştiintifice destinate elevilor de liceu realizate în ideea de a face domeniul ştiintific mai atractiv pentru tinerii participanţi, trasee cu 95 de locaţii mai puţin cunoscute ale Timişoarei, reprezentative pentru tradiţia tehnică din Banat, Gala premiilor UPT cu ocazia împlinirii a 95 de ani de cultură tehnică universitară în Timişoara, un campionat sportiv universitar cu tradiţie şi de anvergură  ce promovează imaginea Timişoarei, în care vor fi implicaţi cel puţin 100 de participanţi. 

Toate aceste acţiuni au un caracter public şi au rolul de a promova patrimoniul cultural tehnic al Timişoarei.
Din bugetul de venituri şi cheltuieli al acestui proiect, care solicită finanţare nerambursabilă din partea Consiliului Local al municipiului Timişoara în valoare de 179984 lei, propunem sprijinirea acestui proiect cu suma de 150 000 lei.
În acest scop, solicităm suplimentarea bugetului Agendei manifestărilor culturale ale Casei de Cultură a Municipiului Timişoara pe anul 2015, conform Anexei 1, cu suma de 150 000 lei din cap.67.02 „Cultura, recreere si religie” (67.02.50 Altele)

